OpenLLM-France/wikimedia huggingface dataset:
# Torrent del Cadenes

El Torrent del Cadenes és un afluent per la dreta del Cardener que neix a Bergús i aboca les seves aigües al Cardener sota Cardona (Bages).

## Municipis per on passa

Tot el seu curs transcorre pel terme municipal de Cardona.

## Xarxa hidrogràfica

La xarxa hidrogràfica del Torrent del Cadenes està integrada per 4 cursos fluvials que sumen una longitud total de 4.485 m.

### Distribució per termes municipals

Tota la xarxa transcorre pel terme municipal de Cardona.

## Enllaços externs

* Web de l'ICC: Mapa de la seva conca

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Aristó de Tir

Aristó de Tir (en grec Ἀρίστων) va ser un polític i militar cartaginès.
Sembla que era amic d'Hanníbal, el qual, mentre estava exiliat a la cort selèucida del rei Antíoc III, el va enviar a Cartago a buscar suports entre els seus amics, per fer una nova guerra contra els romans. Hanníbal, per evitar que el missatge fos interceptat, no li va donar res per escrit. A la ciutat, els enemics d'Hanníbal va sospitar de la seva missió perquè va ser vist moltes vegades amb gent del partit favorable als Barca. Les sospites es van presentar al tribunal i Aristó va ser detingut i obligat a declarar l'objecte de la seva estada. Les explicacions que va donar no van resultar gaire convincents i es va decidir ajornar el judici per a l'endemà. Aquella nit Aristó es va embarcar i va fugir de Cartago, deixant una carta en un lloc públic on deia que els encàrrecs que portava no eren per cap particular sinó pel senat.

## Referències

* ↑ [https://quod.lib.umich.edu/m/moa/acl3129.0001.001/325?page=root;rgn=full+text;size=100;view=image;q1=AristonSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 310. ]
# Zlatno (Nitra)

* No s'ha de confondre amb Zlatno (Banská Bystrica).
Zlatno és un poble i municipi d'Eslovàquia que es troba a la regió de Nitra, al sud-oest del país. La primera menció escrita de la vila es remunta al 1038.

## Referències

* ↑ «Nitriansky kraj (Slovakia): Districts, Towns and Municipalities - Population Statistics, Charts and Map». [Consulta: 19 desembre 2021].
# Eno

«Eno» té aquests significats:
* Abreviatures:
** ENO o English National Opera, companyia d'òpera londinenca
** Eno, abreviatura per l'enzim enolasa
* Toponímia:
** Eno (Finlàndia), antic municipi de Finlàndia
** Eno, afluent del Danubi, que passa per Suïssa, Àustria i Alemanya, vegeu Inn (riu)
* Biografies: Brian Eno, compositor de música electrònica
* Eno (tribu) són una tribu d'amerindis dels Estats Units dels Boscos del Sud-est
# Candia Canavese

Candia Canavese és un comune (municipi) de la ciutat metropolitana de Torí, a la regió italiana del Piemont, situat a uns 35 quilòmetres al nord-est de Torí. A 1 de gener de 2019 la seva població era de 1.232 habitants.
Candia Canavese limita amb els següents municipis: Strambino, Mercenasco, Vische, Barone Canavese, Mazzè i Caluso.

## Referències

* ↑ «Resident population on 1st january» (en anglès). ISTAT. [Consulta: 11 abril 2020].
# Aristó de Megalòpolis

Aristó de Megalòpolis (en grec Ἀρίστων) va ser un polític de la Lliga Aquea, natural de Megalòpolis, que l'any 170 aC va aconsellar a la Lliga de fer aliança amb els romans contra el rei Perseu de Macedònia i no es mantinguessin neutrals entre les dues parts en guerra.
A l'any següent va ser ambaixador de la Lliga per negociar una pau entre el rei selèucida Antíoc IV Epífanes (174 aC-164 aC) i Ptolemeu VI Filomètor (180 aC-164 aC) segons Polibi.

## Referències

* ↑ Polibi. Històries XXVIII, 6; XXIX, 10
# Gai Atili Règul Serrà

Gai Atili Règul Serrà (en llatí: Gaius Atilius M. f. M. n. Regulus Serranus) va ser un magistrat romà. Formava part de la gens Atília.
Va ser elegit cònsol per primer cop l'any 257 aC amb Gneu Corneli Blasió i va fer la guerra als cartaginesos, derrotant la flota enemiga a les illes Lipari encara que patint considerables pèrdues. Va ocupar Lipara i també l'illa de Malta que va assolar. Quan va tornar a Roma va rebre els honors del Triomf naval.
Règul va ser cònsol per segona vegada l'any 250 aC amb Luci Manli Vulsó Llong, i després de la victòria de Metel a Panorm es va decidir enviar als cònsols a Sicília amb un exèrcit de quatre legions i 200 vaixells. Règul i el seu col·lega van assetjar Lilibèon, la principal plaça cartaginesa, però no la van poder conquerir i les naus van quedar desfetes per una tempesta. Després de perdre molts homes van haver de limitar-se a bloquejar la ciutat.
Aquest Règul és el primer que va portar el cognomen Serrà, que després van heretar els seus descendents.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 644.
# Pinamar-Pinepark

Pinamar-Pinepark és un balneari del sud de l'Uruguai, ubicat al departament de Canelones. Forma part de la Costa de Oro.

## Geografia

Es troba al sud del departament de Canelones, al sector 17. Limita al sud-est amb el Riu de la Plata, al sud-oest amb Neptunia, i al nord-est amb Salinas.

## Població

Pinamar-Pinepark té una població aproximada de 3.608 habitants, segons les dades del cens de 2004.
Evolució demogràfica (Font: INE) :
| 1963 | 1975 | 1985 | 1996 | 2004 | 2011 |
| 213 | 654 | 838 | 2.340 | 3.608 | 4.724 |

## Referències

* ↑ Dades estadístiques de l'Institut Nacional d'Estadística de l'Uruguai (INE) – Cens de 2004 Arxivat 2011-07-21 a Wayback Machine., consultat el 15 d'abril de 2011 (castellà)
* ↑ Instituto Nacional de Estadísticas. «Censo 2004-Departamento de Canelones». Arxivat de l'original el 1 de juny de 2012. [Consulta: 24 juny 2012].

## Enllaços externs

* Mapa de Pinamar-Pinepark (PDF; 272 kB)
# Toshihide Maskawa

Toshihide Maskawa (japonès: 益川 敏英) (Nagoya, 7 de febrer de 1940 - Kyoto, 23 de juliol de 2021) fou un físic teòric i professor universitari japonès conegut pel seu treball sobre la violació de CP que va ser guardonat amb una quarta part del Premi Nobel de Física l'any 2008 "pel descobriment de l'origen de la simetria trencada que prediu l'existència d'almenys tres famílies de quarks a la natura. "

## Biografia

Va néixer el 7 de febrer de 1940 a la prefectura d'Aichi, Japó. Després d'acabada la Segona Guerra Mundial, la família Maskawa van operar funcionar com a majoristes de sucre. Va estudiar física a la Universitat de Nagoya, on es va graduar el 1962 i doctorar el 1967. El seu assessor doctoral va ser el físic Shoichi Sakata. Interessat per la docència, va ser professor de la Universitat de Kyoto, de la qual va ser professor emèrit.
Des de la seva edat primerenca, a Maskawa li agradaven les curiositats, també va estudiar matemàtiques, química, lingüística i diversos llibres. A l'institut, li encantaven les novel·les, especialment les històries de detectius i de misteri i les novel·les de Ryūnosuke Akutagawa.

## Recerca científica

Interessat en la física de partícules, al costat del seu col·laborador Makoto Kobayashi realitzà importants descobriments al voltant del concepte de Violació CP. A partir dels seus treballs aconseguiren dissenyar la matriu Cabibbo-Kobayashi-Maskawa, la qual defineix els paràmetres de barreja entre quarks.
L'octubre de 2008 fou guardonat, juntament amb el seu col·laborador Kobayashi, amb el Premi Nobel de Física pel descobriment de l'origen de la ruptura de simetria, gràcies a la qual es pot predir l'existència d'almenys tres famílies de quarks en la naturalesa. Compartiren el premi amb Yoichiro Nambu, si bé la recerca d'aquest se centrà en el camp de la física subatòmica.

## Referències

* ↑ «The Nobel Prize in Physics 2008». The Nobel Foundation. [Consulta: 17 octubre 2009].
* 1 2 «Toshihide Maskawa - Biographical». www.nobelprize.org.
* ↑ «Nagoya University World Class Researchers» (en anglès). Nagoya University.
* ↑ «Toshihide Maskawa». Kyoto University.
* 1 2 M. Kobayashi, T. Maskawa «CP-Violation in the Renormalizable Theory of Weak Interaction». Progress of Theoretical Physics, vol. 49, 2, 1973, pàg. 652–657. Bibcode: 1973PThPh..49..652K. DOI: 10.1143/PTP.49.652.
* ↑ «The Nobel Prize in Physics 2008». The Nobel Foundation. [Consulta: 17 octubre 2009].

## Enllaços externs

* «Toshihide Maskawa» (en anglès). The Nobel Prize. The Nobel Foundation.
# Can Buxó

* Per a altres significats, vegeu «Can Buxó (Ripollet)».
Can Buxó, fàbrica de l'altra banda o fàbrica del Fugurull. és un edific al municipi de Manlleu (Osona) catalogat a l'Inventari del Patrimoni Arquitectònic de Catalunya. La fàbrica can Buxó es tracta d'un edifici format per una nau amb coberta a doble vessant, de planta i dos pisos. Les finestres s'obren de manera regular al llarg dels tres nivells de l'immoble. Aquestes presenten dovelles i arcs rebaixats de maó. Sobre cada finestra del segon pis s'hi troba un òcul oval. La teulada acaba amb un ràfec inclinat molt reduït aguantat per unes bigues de fusta. Els murs estan construïts amb còdols irregulars lligats amb morter de calç. Les cantoneres de reforç són de pedra picada. En la façana principal hi ha un cos una mica avançat situat al centre de la nau que configura l'accés a l'edifici. En aquest cos les obertures són diferents de la resta, al centre hi ha porta d'accés i a les plantes pis un balcó. Unes pilastres de maó remarquen la zona d'accés.

## Referències

* 1 2 3 «Can Buxó». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 30 agost 2014].
# Anselmo Citterio

Anselmo Citterio (Desio, Província de Monza i Brianza, 19 de maig de 1927 - Desio, Província de Monza i Brianza, 2 d'octubre de 2006) va ser un ciclista italià que va córrer a mitjans del segle xx.
El 1948 va prendre part en els Jocs Olímpics de Londres, tot guanyant una medalla de plata en la prova de persecució per equips, fent equip amb Rino Pucci, Arnaldo Benfenati i Guido Bernardi.

## Referències

* ↑ «Olympedia – Anselmo Citterio». [Consulta: 28 gener 2022].
* ↑ «Scheda Atleta». [Consulta: 28 gener 2022].

## Enllaços externs

* Fitxa d'Anselmo Citterio a sitiodeciclismo.net
# Casa Bonanova (Caldes de Malavella)

La Casa Bonanova és un edifici entre mitgeres, situat al nucli urbà de Caldes de Malavella (Selva). És una obra inclosa en l'Inventari del Patrimoni Arquitectònic de Catalunya.

## Descripció

L'estructura de l'edifici és de planta baixa, pis, golfes i soterrani, i coberta a doble vessant amb el carener paral·lel al llenç de la façana. A la planta baixa hi ha quatre obertures, dos portes i dues finestres intercalades, en arc de llinda sobre les quals hi ha un escut ovalat sense heràldica. Sota les finestres hi ha els respiralls del soterrani. El mur de paret del primer pis està arrebossat i imita un encoixinat. Una línia d'imposta, just a la línia de les llosanes dels balcons del segon pis, separa la planta baixa de la segona.
El segona pis té dos balcons amb la barana de treball de forja i obertures en arc de llinda i decoració a manera de garlandes. Tres plafons de marbre vermell, amb decoració geomètrica i vegetal incisa, estan intercalats entre els dos balcons. El central és quadrangular, mentre que els laterals són rectangulars i estan col·locats verticalment. Dues cadenes cantoneres imiten encoixinat.
L'edifici queda rematat una cornisa i un frontó curvilini flanquejat per dues volutes. Plafons (el central dels quals sembla que contindira la inscripció "Xalet Mare de Déu de la Bonanova", o almenys així estava previst en el projecte del xalet) i dos elements a manera de pinacle decoren aquesta part superior. A la part posterior de l'edifici, l'altura de les golfes és més alta, mercès a la construcció d'un cos alçat. L'edifici fou projectat per l'arquitecte Castelló Rebés i construït pel constructor Ramón Vinyals.

## Història

Casa d'estiueig característica de Caldes construïda als anys vint per al rector del barri barcelonès de La Bonanova. Dissenyada per Castelló Rabés, l'any 1931 i construïda per en Joan Viñals i Solà, en dues etapes distintes que es manifesten clarament en la façana. L'estiueig de la segona meitat del segle xix i principis del segle XX tenia un caràcter elitista, ja que es limitava als sectors benestants de la societat. Anava lligat a pràctiques curatives i també començava a ser una activitat de lleure. La millora en els mitjans de transport va contribuir a consolidar els nuclis d'estiueig cosa que tingué un fort impacte en l'urbanisme i l'economia dels pobles amb aigües termals. A Caldes de Malavella es construeixen gran nombre de cases, torres i xalets sobretot a l'entorn de la Rambla Recolons i de la que s'anomenà Colònia de la Granja. En aquest moment també es van adequar diverses zones de passeig, places i parcs.

## Referències

* 1 2 3 4 5 6 7 8 «Casa Bonanova». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 octubre 2014].
# Sistemes d'execució de fabricació

Els sistemes d'execució de fabricació (MES) són sistemes informatitzats utilitzats en la fabricació per fer el seguiment i documentar la transformació de matèries primeres en productes acabats. MES proporciona informació que ajuda els responsables de la fabricació a entendre com es poden optimitzar les condicions actuals a la planta per millorar la producció. MES funciona com un sistema de monitorització en temps real per permetre el control de múltiples elements del procés de producció (per exemple, inputs, personal, màquines i serveis de suport).
MES pot operar en múltiples àrees funcionals, per exemple, gestió de definicions de productes al llarg del cicle de vida del producte, programació de recursos, execució i enviament de comandes, anàlisi de producció i gestió del temps d'inactivitat per a l'eficàcia global de l'equip (OEE), la qualitat del producte o el seguiment i seguiment dels materials. MES crea el registre "tal com està construït", capturant les dades, els processos i els resultats del procés de fabricació. Això pot ser especialment important en indústries regulades, com ara alimentació i begudes o farmacèutica, on es pot requerir documentació i prova de processos, esdeveniments i accions. La idea de MES es podria veure com un pas intermedi entre, d'una banda, un sistema de planificació de recursos empresarials (ERP) i un sistema de control de supervisió i adquisició de dades (SCADA) o de control de processos de l'altra; encara que històricament, els límits exactes han fluctuat. Grups industrials com MESA International - Manufacturing Enterprise Solutions Association - es van crear a principis de la dècada de 1990 per abordar la complexitat i assessorar sobre l'execució dels sistemes MES.

## Beneficis

"Els sistemes d'execució de fabricació [ajuden] a crear processos de fabricació impecables i proporcionen retroalimentació en temps real dels canvis de requisits", i proporcionen informació en una única font. Altres beneficis d'una implementació exitosa de MES poden incloure:
* Reducció de residus, reelaboració i ferralla, incloent temps de configuració més ràpids
* Captura més precisa de la informació de costos (p. ex. mà d'obra, ferralla, temps d'inactivitat i eines)
* Augment del temps de funcionament
* Incorpora activitats de flux de treball sense paper
* Traçabilitat de les operacions de fabricació
* Disminueix el temps d'inactivitat i facilita la recerca d'avaries
* Inventari reduït, mitjançant l'erradicació de l'inventari per si de cas

## Referències

* ↑ McClellan, Michael. Applying Manufacturing Execution Systems (en anglès). Boca Raton, Fl: St. Lucie/APICS, 1997. ISBN 1574441353.
* ↑ NetSuite.com. «ERP vs. MES Systems» (en anglès). Oracle NetSuite, 08-02-2023. [Consulta: 26 maig 2023].
* ↑ Meyer, Heiko. Manufacturing Execution Systems: Optimal Design, Planning, and Deployment (en anglès). Nova York: McGraw Hill, 2009. ISBN 9780071623834.
* ↑ Vinhais, Joseph A. «Manufacturing Execution Systems: The One-Stop Information Source» (en anglès). Quality Digest. QCI International, 01-09-1998. [Consulta: 7 març 2013].
# Gai Atili Serrà

Gai Atili Serrà és el nom dels següents personatges:
* Gai Atili Serrà (pretor), pretor el 218 aC
* Gai Atili Serrà (edil), edil curul el 193 aC
* Gai Atili Serrà (cònsol), cònsol el 106 aC
# Petrell de l'illa de la Trindade

El petrell de l'illa de la Trindade (Pterodroma arminjoniana) és un ocell marí de la família dels procel·làrids (Procellariidae), d'hàbits pelàgics que cria a les illes brasileres de Trindade i Martim Vaz, a l'Atlàntic Sud. S'ha considerat coespecífic amb Pterodroma heraldica.
# Tossal de Sant Blai

El Tossal de Sant Blai és una muntanya de 608 metres que es troba al municipi de Cervià de les Garrigues, a la comarca catalana de les Garrigues. Al seu cim s'hi troben les restes de l'ermita de Sant Blai.
Hi ha una ruta senyalitzada que passa pel cim de la muntanya, també hi ha un mirador amb un panell informatiu.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Can Bàscara

Can Bàscara és una masia de Girona inclosa a l'Inventari del Patrimoni Arquitectònic de Catalunya.

## Descripció

És una masia de planta rectangular de planta baixa i un pis, amb golfes, de composició diversa. Obertures de pedra i llindes planeres. Amb dos accessos deguts al desnivell, darrere l'era amb accés per la cuina al primer pis i a la façana principal. La porta de pedra de llinda planera amb inscripció BALDIRI RIBA 1740. A la façana posterior, i dons de la mateixa planta de la casa, hi ha una pallissa amb accés per un arc de pedra i de punt rodó. Teulat amb carener perpendicular a façana. L'actual façana lateral esquerra podria ser una ampliació posterior, pel canvi de material existent.

## Història

L'actual propietari l'ha arranjada molt acuradament, tot i la intromissió d'algunes obertures de pedra a la façana lateral esquerra.

## Referències

* 1 2 «Can Bàscara». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].
# Arne Berg

Axel Arne Berg (Ösmo, Comtat d'Estocolm, 3 de desembre de 1909 - Årsta, 15 de febrer de 1997) va ser un ciclista suec que va competir durant la dècada de 1930.
Durant la seva carrera va prendre part en dues edicions dels Jocs Olímpics d'Estiu, els de 1932, a Los Angeles, on guanyà una medalla de bronze en la prova de contrarellotge per equips, junt a Bernhard Britz i Sven Höglund; i els de 1936, a Berlín. En el seu palmarès també destaquen diversos campionats nacionals.

## Palmarès

* 1931
** Campió de Suècia en ruta
** Campió de Suècia de 100km contrarellotge
* 1932
** Medalla de bronze en la contrarellotge per equips dels Jocs Olímpics de Los Angeles
* 1933
** 1r a la Sex-Dagars
* 1934
** Campió de Suècia de 150km contrarellotge, classificació per equips (amb Nils Andersson i Berndt Carlsson)
** 1r a la Nordisk Mesterskab, contrarellotge individual
** 1r a la Nordisk Mesterskab, contrarellotge per equips (amb Berndt Carlsson, Rudolf Gustavsson i Sven Thor)
* 1935
** Campió de Suècia de 150km contrarellotge, classificació per equips (amb Nils Andersson i Berndt Carlsson)
* 1936
** Campió de Suècia de contrarellotge, classificació per equips (amb Berndt Carlsson i Sven Höglund)
* 1937
** Campió de Suècia en ruta, classificació per equips (amb Sven Johansson i Nils Andersson)

## Referències

* 1 2 «Olympedia – Arne Berg». [Consulta: 28 gener 2022].
* ↑ «Arne Berg - Sveriges Olympiska Kommitté» (en suec). [Consulta: 28 gener 2022].

## Enllaços externs

* Fitxa d'Arne Berg a sitiodeciclismo.net
# Canon RF 24mm f/1.8 Macro IS STM

El Canon RF 24mm f/1.8 Macro IS STM és un objectiu fix gran angular i pancake amb muntura Canon RF.
Aquest, va ser anunciat per Canon el 12 de juliol de 2022, amb un preu de venda suggerit de 750€.
Actualment, és l'objectiu fix i macro més gran angular de Canon de la sèrie RF.
Aquest objectiu s'utilitza sobretot per macrofotografia, paisatge i arquitectura.

## Característiques

Les seves característiques més destacades són:
* Distància focal: 24mm
* Obertura: f/1.8 - 22
* Motor d'enfocament: STM (Motor d'enfocament pas a pas, silenciós)
* Estabilitzador d'imatge de 5,5 passes
* Distància mínima d'enfocament: 14cm
* Rosca de 52mm
* La distorsió òptica si no s'aplica la correcció de lent, és força notable amb un efecte de barril.
* L'ombrejat de les cantonades és molt extrem en format RAW (sense correcció), de fins a quatre passes de llum, aquest efecte es veu molt rebaixat a f/4. Aquest ombrejat es pot reduir activant les correccions de l'òptica, però donarà un efecte de soroll a les vores per l'augment de lluminositat.
* La millor qualitat òptica al centre es troba a f/2.8. Mentre que a les cantonades i el centre la millor qualitat es troba entre f/4 i f/5.6.

## Construcció

* La muntura és de metall, però la resta de parts són de plàstic.
* El diafragma consta de 9 fulles, i les 11 lents de l'objectiu estan distribuïdes en 9 grups.
* Consta d'un element asfèric i una lent d'ultra baixa dispersió.

## Accessoris compatibles

* Tapa E-52 II
* Parasol EW-65B
* Filtres de 52mm
* Tapa posterior RF
* Funda LP1016

## Objectius similars amb muntura Canon RF

* Laowa 25mm f/2.8 2.5-5X Ultra Macro

## Referències

* 1 2 «Canon RF 24mm F1.8 Macro IS STM Specs» (en anglès). Dpreview.
* ↑ «Canon 24 mm f1.8 Macro y 15-30 mm f4.5-6.3 : nuevas ópticas para el sistema R» (en castellà). Photolari.
* ↑ «La Linea del Tiempo de los Objetivos Canon Montura RF» (en castellà). Todo fotografia.
* 1 2 «We Review the Canon RF 24mm f/1.8 Macro IS STM Lens» (en anglès). F Stoppers.
* ↑ «Canon RF 24mm F1.8 Macro IS STM Lens Review» (en anglès). The digital picture.
* ↑ «Canon 24mm f/1.8» (en anglès). Kenrockwell.
* ↑ «Objetivo RF 24mm F1.8 MACRO IS STM de Canon» (en castellà). Canon store.
* ↑ «Venus Laowa 25mm F2.8 2.5-5X Ultra Macro Specs» (en anglès). Dpreview.
# Squirrel

Squirrel, en ciències de la computació, és un llenguatge de programació d'alt nivell, orientat a objectes, imperatiu, dissenyat per a ser un llenguatge script per a processadors de poca memòria i aplicacions amb requeriments d'execució temps real.

## Característiques

* Sistema de tipat dinàmic.
* Funcionalits de Classes i herència.
* Rutines generador i tail call.
* Compilador i màquina virtual en 7 KB de codi escrit en C++.
* Exemples d'aplicació : Electric imp.

## Sintaxi

La sintaxi del llenguatge Squirrel és similar al llenguatge C, per exemple la funció factorial :

## Referències

* ↑ «Introduction to Squirrel Programming» (en anglès). https://github.com.+[Consulta: 24 novembre 2017].
* ↑ «The Squirrel Programming Language | Hacker News» (en anglès). https://news.ycombinator.com.+[Consulta: 24 novembre 2017].
* ↑ «Electric Imp - Squirrel Programming Guide» (en anglès). https://electricimp.com.+[Consulta: 24 novembre 2017].
# Gai Atini Labeó

Gai Atini Labeó (en llatí Caius Atinius Labeo) va ser un magistrat romà del segle ii aC. Formava part de la gens Atínia, una família romana poc coneguda d'origen plebeu.
Va ser tribú de la plebs l'any 197 aC i pretor peregrí el 195 aC.

## Referències

* ↑ Titus Livi. Ab Urbe Condita XXXIII, 22, 25